બેન્કિંગ સેક્ટરના શેરમાં પણ જોરદાર ઉછાળો આવ્યો છે. આરબીઆઇ બુધવારે જાહેર થનાર નાણાકીય સમીક્ષા બેઠકમાં બેન્કોને રાહત મળે તે રીતે વ્યાજના દરમાં ઘટાડા સહિતનાં વિવિધ પગલાંની જાહેરાત કરી શકે છે તેવા સેન્ટિમેન્ટ પાછળ બેન્કિંગ સેક્ટરના શેરમાં આજે જોરદાર લેવાલી નોંધાઇ હતી. બેન્ક નિફ્ટીમાં પણ એક ટકાનો ઉછાળો નોંધાઇ ૨૦,૪૨૦ની સપાટીએ ટ્રેડિંગમાં જોવા મળી હતી. મેટલ, ઓટો, એફએમસીજી અને રિયલ્ટી સેક્ટરમાં ૦.૪૦ ટકાથી ૦.૮૦ ટકાનો સુધારો નોંધાયો હતો.